**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**.... ............ 2020 թվականի N ...... -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի**

**N 1919-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ**

 **ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածների կարգավորումներով՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2019 թվականի դեկտեմբերի 26-ի «Հայաստանի Հանրապետության 2020 թվականի պետական բյուջեի կատարումն ապահովող միջոցառումների մասին» N 1919-Ն որոշման NN 3, 4 և 9.1 հավելվածներում կատարել լրացումներ և փոփոխություններ՝ համաձայն NN 1, 2 հավելվածների:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

1. **Անհրաժեշտությունը**

«Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը (այսուհետ՝ Նախագիծ) մշակվել է ՀՀ 2020 թվականի պետական բյուջեով «Սոցիալական փաթեթի ապահովում» ծրագրի (1015) միջոցներից Արդարադատության նախարարությանը և Տարածքային կառավարման և ենթակառուցվածքների նախարարության պետական գույքի կառավարման կոմիտեին (այսուհետ` Կոմիտե) սոցփաթեթի՝ լրացուցիչ միջոցներ հատկացնելու անհրաժեշտությամբ պայմանավորված:

**2. Ընթացիկ իրավիճակը և տվյալ բնագավառում իրականացվող քաղաքականությունը, առաջարկվող լուծումները**

1) ՀՀ կառավարության 2020 թ. մարտի 12-ի «Հայաստանի հանրապետության կառավարության 2012 թվականի դեկտեմբերի 27-ի N 1691-Ն որոշման մեջ լրացում կատարելու մասին» N 294-Ն որոշմամբ սոցփաթեթի շահառուների ցանկում (ՀՀ կառավարության 2012 թ. դեկտեմբերի 27-ի N 1691-Ն որոշման N 1 հավելվածի 2-րդ կետի 5-րդ ենթակետում նոր՝ «լթ» պարբերություն) լրացվել է **ՀՀ արդարադատության նախարարության քրեակատարողական հիմնարկներում կալանավորված անձանց և դատապարտյալներին բժշկական օգնության և սպասարկման ծառայություններ մատուցող կազմակերպությունը (այսուհետ` Կազմակերպություն):**

 Նշվածով պայմանավորված՝ ՀՀ 2020 թ. պետական բյուջեով «Սոցիալական փաթեթի ապահովում» ծրագրով նախատեսված գումարից Արդարադատության նախարարությանը (որպես միջոցառման կատարող) Կազմակերպության մասով տարեկան կտրվածով անհրաժեշտ կլինի լրացուցիչ հատկացնել 9,318.0 հազ. դրամ` 171 շահառուի համար: Մասնավորապես`

* հիմք ընդունելով այն, որ ՀՀ կառավարության 2020 թ. մարտի 12-ի N 294-Ն որոշումն ուժի մեջ է մտել 2020 թ. մարտի 27-ից, Կազմակերպության աշխատողների համար սոցփաթեթի գումարները նախատեսվել են միայն 10 ամսվա կտրվածքով` 2020 թ. մարտ-դեկտեմբեր ամիսների համար:
* Արդարադատության նախարարի 18.11.2019 N 533-Ա հրամանով Կազմակերպության հաստիքացուցակը հաստատված է 171 հաստիքային միավորով: Արդարադատության նախարարության կողմից ներկայացված տեղեկատվության համաձայն` մինչև ս. թ. ապրիլի 3-ը համալրված են եղել 155 հաստիքները, իսկ ս. թ. ապրիլի 3-ից համալրվել է նաև 6 հաստիք: Ս. թ. մայիսի 1-ի դրությամբ Կազմակերպությունն ունեցել է 10 միավոր թափուր հաստիք:

 Նշվածով պայմանավորված` Կազմակերպության 155 շահառուի համար` 2020 թ. 1-ին կիսամյակի կտրվածքով Արդարադատության նախարարությանն անհրաժեշտ կլինի լրացուցիչ 2,520.0 հազ դրամ, իսկ ինն ամսվա կտրվածքով` 5,310.0 հազ. դրամ:

 Միաժամանակ, հիմք ընդունելով Կառավարության 2012 թ. դեկտեմբերի 27-ի N 1691-Ն որոշման 9-րդ կետի կարգավորումը, ս. թ. հոկտեմբեր ամսից 16 նոր շահառու (ս. թ. ապրիլի 3-ից համալրված 6 հաստիքը շահառու են դառնալու հոկտեմբերի 3-ից, իսկ 10 թափուր հաստիքը մայիսին համալրելու դեպքում` առավելագույնը 10 շահառուն ևս իրենց իրավունքը ձեռք կբերեն հոկտեմբեր ամսից) ավելացնելով Կազմակերպության 155 շահառուին` ընդհանուր առմամբ Կազմակերպության 171 շահառուի համար աճողական կարգով 2020 թ. տարվա կտրվածքով Արդարադատության նախարարությանն անհրաժեշտ կլինի լրացուցիչ 9,318.0 հազ. դրամ:

**2) Կոմիտեի համար կատարվող լրացումը պայմանավորված է հետևյալ խնդրով.**

Կոմիտեի կողմից ներկայացված տեղեկատվության համաձայն` Կառավարության 2019 թ. դեկտեմբերի 26-ի N 1919-Ն որոշմամբ (այսուհետ` Որոշում), որի մեջ նշված ծրագրի գծով բաշխումը` ըստ միջոցառման կատարողների կատարվել է Կառավարության 2020 թ. մարտի 12-ի N 286-Ն որոշման փոփոխություններով և լրացումներով, Կոմիտեի համար 2020 թ. առաջին եռամսյակի կտրվածքով հաստատված 75-ի փոխարեն Կոմիտեն փաստացի ունի 76 սոցփաթեթի շահառու և 14 թափուր հաստիք ս. թ. ապրիլի 17-ի դրությամբ:

Հետևաբար, Կոմիտեի վկայակոչված 76 սոցփաթեթի շահառուների համար Կոմիտեին անհրաժեշտ է 2020 թ. 1-ին եռամսյակի կտրվածքով Որոշմամբ հաստատված 900.0 հազ. դրամի փոխարեն 912.0 հազ. դրամ, իսկ 76-ին ավելացնելով նաև ս. թ. մայիսից սոցփաթեթի իրավունք ձեռք բերող ևս 2 շահառու աճողական կարգով 1-ին կիսամյակի կտրվածքով Որոշմամբ հաստատված 2,250.0 հազ. դրամի փոխարեն` Կոմիտեին անհրաժեշտ կլինի 2,304.0 հազ դրամ:

Միաժամանակ, 14 թափուր հաստիքների մասով, հիմք ընդունելով Կառավարության 2012 թ. դեկտեմբերի 27-ի N 1691-Ն որոշման 9-րդ կետի կարգավորումը, ս. թ. ապրիլ ամսին տվյալ հաստիքների համալրման դեպքում էլ` նրանց համար անհրաժեշտ կլինի լրացուցիչ 4 ամսվա գումար, այսինքն` 2020 թ. 4-րդ եռամսյակի համար (14\*4\*6 հազ. դրամ):

Այսինքն` Կոմիտեին 2020 թ. ինն ամսվա և տարեկան կտրվածքով աճողական կարգով Որոշմամբ համապատասխանաբար հաստատված` 3,600.0 և 5,400.0 հազ. դրամների փոխարեն անհրաժեշտ կլինեն ինն ամսում 78 շահառուի համար` 3,708.0 և տարեկան 4-րդ եռամսյակի դրությամբ 92 շահառուի համար` 5,916.0 հազ. դրամներ:

 **3. Կարգավորման նպատակը**

Նախագիծը մշակվել է սոցփաթեթի շահառուների` սոցփաթեթից օգտվելու իրավունքի ապահովման նպատակով անհրաժեշտ միջոցների տրամադրման նպատակով:

**4. Ակնկալվող արդյունքը**

Նախագծի ընդունմամբ ակնկալվում է`

1. ապահովել քրեակատարողական հիմնարկներում կալանավորված անձանց և դատապարտյալներին բժշկական օգնության և սպասարկման ծառայություններ մատուցող աշխատողների` սոցիալական փաթեթից օգտվելու իրավունքը,
2. Կոմիտեին տրամադրել սոցփաթեթի` լրացուցիչ միջոցներ` իր փաստացի և թափուր հաստիքների կանխատեսվող համալրմամբ պայմանավորված:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀՀ ՊԵՏԱԿԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշմանընդունմամբ` ՀՀ պետական բյուջեից լրացուցիչ միջոցներ չեն պահանջվի:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման ընդունմամբ այլ իրավական ակտերում փոփոխություններ կատարելու անհրաժեշտություն չկա:

**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ԵՎ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻ ԱՌԱՋԱՐԿՈՒԹՅՈՒՆՆԵՐԻ ԵՎ ԴԻՏՈՂՈՒԹՅՈՒՆՆԵՐԻ, ԻՆՉՊԵՍ ՆԱԵՎ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅԱՆ**

|  |  |  |  |  |
| --- | --- | --- | --- | --- |
| **Հ/Հ** | **Առաջարկության հեղինակը, գրության ամսաթիվը, գրության համարը** | **Առաջարկության բովանդակությունը** | **Եզրակացությունը** | **Կատարված փոփոխությունը** |
|  | **1** | **2** | **3** | **4** |
| 1. | Պետական գույքի կառավարման կոմիտե, 05.06.2020 N 01/16.13/3722-20գրություն | Նախագծի վերաբերյալ դիտողություններ և առաջարկություններ չունի: | Ընդունվել է ի գիտություն: |  |
| 2. | Ֆինանսների նախարարություն, 08.06.2020 N 01/8-3/8379-2020 գրություն | Առաջարկվում է ճշտել նախագծի N 2 հավելվածի «1015» ծրագրի «12001» միջոցառման «Այլ մարմիններ»-ի գծով արդյունքային ցուցանիշները: | Ընդունվել է: | Նախագծի N 2 հավելվածը համապատասխանաբար խմբագրվել է: |
| 3. | Արդարադատության նախարարություն, 03.07.20 N 01/27.1/14407-2020 գրություն | 1. «Կառավարության 2019 թվականի դեկտեմբերի 26-ի N 1919-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերնագրում «Կառավարության» բառից առաջ անհրաժեշտ է լրացնել «Հայաստանի Հանրապետության» բառերը:2.Նախագծի 1-ին կետում անհրաժեշտ է հստակեցնել, թե ՀՀ կառավարության 2019 թվականի դեկտեմբերի 26-ի N 1919-N որոշման որ հավելվածներում է նախատեսվում կատարել համապատասխան փոփոխություններն ու լրացումները: | 1. Ընդունվել է:
2. Ընդունվել է:
 | 1. Նախագծի վերնագիրը համապատասխանաբար խմբագրվել է:
2. Նախագծի 1-ին կետում կատարվել է համապատասխան հստակեցումը:
 |